**LĒMUMS**

Liepājā

|  |  |
| --- | --- |
| 2023. gada 20. jūlijā |  Nr.246/8(prot. Nr.8, 12.§) |

Par lietošanas tiesību aprobežojumiem

Pērkones ielā 40 un Liedaga ielā 9,

Liepājā

Pamatojoties uz Pašvaldību likuma 73. panta ceturto daļu, Civillikuma 1130. pantu, Elektronisko sakaru likuma 28. panta pirmo, otro un sesto daļu, Aizsargjoslu likuma 14. panta pirmo daļu un 33. pantu, Ministru kabineta 2023. gada 2. maija noteikumu Nr.217 “Elektronisko sakaru tīkla ierīkošanai un būvniecībai nepieciešamā zemes īpašuma lietošanas tiesību aprobežojuma atlīdzības noteikšanas kārtība” 10.2. apakšpunktu, izskatot valsts akciju sabiedrības “Latvijas Valsts radio un televīzijas centrs” 2023. gada 12. jūnija vēstuli Nr.30FD.04-01/15/00/621 “Par zemes lietošanas tiesību aprobežojuma līguma noslēgšanu”, kurā norādīts, ka valsts akciju sabiedrība “Latvijas Valsts radio un televīzijas centrs” kā būvniecības ierosinātājs, ievērojot izbūvējamās elektronisko sakaru tīkla infrastruktūras īpašnieka (Satiksmes ministrija) deleģējumu, veiks elektronisko sakaru tīkla kabeļu kanalizācijas izbūvi objektā “Elektronisko sakaru tīkla izbūve Liepājas pilsētā un Nīcas pagastā, Dienvidkurzemes novadā līdz Objektam 1.1.”, kas skars arī ārpus sarkanajām līnijām pašvaldībai piederošos īpašumus Pērkones ielā 40 un Liedaga ielā 9, Liepājā, izskatot Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 19. jūnija priekšlikumu (sēdes protokols Nr.12) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 13. jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Piekrist, ka par labu valsts akciju sabiedrībai “Latvijas Valsts radio un televīzijas centrs” (reģistrācijas Nr.40003011203; juridiskā adrese: Zemitāna iela 9 k-3, Rīga) tiek noteikti lietošanas tiesību aprobežojumi Liepājas valstspilsētas pašvaldības nekustamajiem īpašumiem:

 1.1. zemes vienības Pērkones ielā 40 (kadastra apzīmējums 1700 040 0428) daļai aptuveni 1947 kv.m platībā (1. pielikums), zemesgabala platība var tikt precizēta pēc projekta apstiprināšanas, elektronisko sakaru tīkla komunikāciju – optisko šķiedru kabeļu tīkla – infrastruktūras un pieslēguma punktu projektēšanai, izbūvei un ekspluatācijai;

 1.2. zemes vienības Liedaga ielā 9 (kadastra apzīmējums 1700 043 0086) daļai aptuveni 2054 kv.m platībā (2. pielikums), zemesgabala platība var tikt precizēta pēc projekta apstiprināšanas, elektronisko sakaru tīkla komunikāciju – optisko šķiedru kabeļu tīkla – infrastruktūras un pieslēguma punktu projektēšanai, izbūvei un ekspluatācijai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas valstspilsētas pašvaldības vārdā noslēgt līgumu ar valsts akciju sabiedrību “Latvijas Valsts radio un televīzijas centrs” par lēmuma 1. punktā minētajiem lietošanas tiesību aprobežojumiem, paredzot vienreizēju atlīdzību 5% apmērā no apgrūtināmās platības.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |